procesaur/Wiki.mk huggingface dataset:
Корјо-сарам

Корјо-сарам (|고려사람; |Корё сарам; |Корьо-сарам) е поимот кој за себе го користат етничките Корејци во пост-советските републики. Тој се состои од два дела: „''Корјо''“ е едно од имињата за Кореја и „''сарам''“ што значи човек или луѓе.
Околу половина милион етнички Корејци живеат во поранешните републики на Советскиот Сојуз, особено во независните држави во Средна Азија. Големи корејски заедници постојат и во јужна Русија (близу Волгоград), во рускиот далечен исток (околината на Владивосток), Кавказот и јужна Украина. Сите овие заедници водат потекло од Корејците кои живееле во рускиот далечен исток кон крајот на XIX век.
Посебна група на етнички Корејци живее на островот Сахалин, по кој тие се познати како Сахалински Корејци. Многу од овие Корејци не се идентификуваат како Корјо-сарам. За разлика од другите заедници, чии предци во најголем дел имигрирале кон крајот на 19тиот и почетокот на XX век, Сахалинските Корејци водат потекло од провинциите Ќонгсангдо и Чоладо. Нивните предци биле присилени во 1930-тите и 1940-тите да работат во Сахалинските рудници за јаглен од страна на јапонската влада, каде имало недостиг на работна сила поради Втората светска војна. Во тоа време, Сахалин бил дел од префектурата Карафуто на Јапонската империја.
Капикулу

Капикулу ( — заедничко име за војската на отоманските султани. Ги вклучувала пешадискиот корпус на јаничарите, како и Шестте дивизии на коњаницата. За разлика од провинциските тимари, капикулу претставувале професионална војска, која претежно била регрутирана преку системот на девширме. Тие го формирале ’рбетот на отоманската армија за време на нејзиниот класичен период, од 15 век до укинувањето на редот за време на реформите во Танзиматот во 19 век.
Паника

Паника – ненадеен и јак страв на единка или цела група, кој најчесто се јавува кога животот на единката или групата е доведен во прашање (на пример при оружен грабеж, паѓање на авион, пожар, итн.). Паника често се јавува и кај лица кои боледуваат од анксиозност.
1 Потекло на поимот
Самиот збор „паника“ потекнува од грчки јазикгрчкиот збор „паникон“, кој означува поврзаност со Пан, богот на шумите и ливадите кој можел да прави необични звуци кои предизвикуваат смртен страв кај стадите овци и кози, луѓе итн.
2 Последици
Паника на група предизвикува хаотично однесување и губење на секој облик на самоконтрола. Предисториските луѓе вешто ја користеле паниката на животните, оние кои при средба со оган или пресилен звук, така би се испаничиле што неретко самите паѓале во провалии и така гинеле.
При изградбата на денешните згради, стадиони, улици итн., архитектите и градежните инженери водат сметка за евентуални панични движење на група. На пример, арапските власти значително го измениле изгледот на Мека со цел да го намалат бројот на жртви при стампедата кои се случуваат секоја година при аџилак.
Судските власти на многу земји во светот ја ограничиле слободата на говорот со цел да се намалат можностите од жртви при панични реакции на група луѓе. Тоа опфаќа викање „Оган!“ или „Пожар!“ во кино и театарските сали кога ништо не гори, или извикување на пораки на омраза во ситуација кога се присутни две или повеќе непријателски групи и постои опасност од масовен судир (на пр. фудбалски натпревар, средна групи демонстранти, итн.). Многу криминалци на судењата се правдале со чувство на паника кое наводно ги натерало да извршат одредени кривични дела.
3 Поврзано
* Страв
* Фобија
* Анксиозност
Меланхолија

Меланхолија — душевна болест која се одликува со беспричинска тага, нерасположение, страв, забавени душевни функции и склоност кон самоубиство. Во минатото, од 5-4 век п.н.е. во списите на Хипократ, меланхолијата била опишана како состојба на болест која се одликува со „недостаток на апетит, очај, несоница, раздразливост, вознемиреност“. Исто така се тврдело дека „тагата и стравот, кога траат долго време, предизвикуваат меланхолија“. Денес, меланхолија се смета за ист феномен како и депресивното растројство.
Според старата хипократска теорија за четирите темпераменти, меланхолијата е резултат на нерамнотежа во човечката душа предизвикана од доминацијата на супстанција произведена од жолчката, која се шири низ крвта во телото.
По откривањето на циркулацијата на крвта од страна на Вилијам Харви во 1628 година, оваа теорија го изгубила своето значење.
1 Меланхолијата како мотив во уметноста и во популарната култура
* „Меланхолија“ — песна на македонската поетеса Јованка Денкова.* „Меланхолија“ — песна на македонскиот поет Јован Котески.* „Меланхоличар“ — песна на македонскиот поет Јован Котески.* „Меланхолија I“ (''Melencolia I'') — бакрорез на германскиот ренесансен мајстор Албрехт Дирер од 1514 година.
* „Меланхолија“ (англиски: ''Melancholia'') e филм од 2011 година, во режија на Ларс фон Трир (''Lars von Trier'').
Саун Томе (остров)

Саун Томе (португалски: ''São Tomé'', „Свети Тома“) е остров во африканската држава Саун Томе и Принсип. Островот има вкупна површина од 854 км<sup>2</sup> и воедно е најголем остров во државата. Според податоците од мај 2018 година на островот живееле околу 193.380 жители, или 96% од вкупното население на државата. Островот е поделен на четири окрузи. Саун Томе се наоѓа на 2 км северно од екваторот.
1 Географија
Саун Томе има должина од 48 километри, а ширина од околу 32 километри. Највисока точка на островот е 2.024 метри, односно „Врвот Саун Томе“. Таму се наоѓа главниот град на државата, Саун Томе. Најблизок град на континентална Африка од Саун Томе е Порт Гентил во Габон, кој е оддалечен 240 километри источно. Околу островот има голем број малечки островчиња, меѓу кои Ролас, Кабрас и Габадо.
2 Јазик
Главен административен јазик на островот (и во државата) е португалскиот. Сепак, на островот се зборуваат и португалските креолски јазици, анголски и фороански.
3 Геологија
Островот е всушност масивен вулкански надморски израсток, вулкан кој излегува од Атлантскиот Океан. Вулканот има 3000 метри под нивото на морето. Овој е дел од вулканите кои се протегаат од Камерун до Атлантскиот Океан. Најмладите карпи на островот се стари 100.000 години.
4 Административна поделба
Саун Томе е поделен на шест окрузи (окружните седишта се во заграда):
#Агва Гранде (Саун Томе)
#Кантагало (Сантана)
#Кауе (Сао Жоао дос Анголарес)
#Лемба (Невес)
#Лобата (Гвадалупе)
#Ме-Зоши (Тринидад)
5 Галерија
6 Наводи
**
Датунџо војвода

Датунџо војвода — македонска епска народна песна.
1 Содржина
Датунџо ја посетува мајка си и таа го убедува да ги продаде пушката и сабјата, да купи волови и да ја обработува земјата. Меѓутоа, додека Датунџо сее пченица пристигнува потерата и сејмените, кои не го препознаваат, го прашуваат за него, а тој им кажува кој е и потоа ги убива.
Vip operator

А1 Македонија или поранешен Vip operator е третиот мобилен оператор во Македонија основан на 27 март 2007 година. На 3 септември 2019 година Vip изврши промена на името и стана дел од А1 групацијата.
1 Создавање на КејблТел
КејблТел или CableTEL беше најголем оператор на Електронска Комуникациска Мрежа во Македонија. Создаден е со обединување на 13 кабелски оператори од Македонија, од страна на група стратешки американски инвеститори.
Нудеше повеќе сервиси и разновидни пакети за своите корисници, како Кабелска Аналогна ТВ, Кабелска Дигитална ТВ, Кабелски Интернет (docsis), Кабелски Интернет (LAN) и фиксна телефонија.
На 11 ноември 2011 година фирмата КејблТел се ребрендира во „Близу“ (Blizoo).
2 Консолидација и згаснување на „One“ и „Blizoo“
„Vip operator“, „One mk“ и „Blizoo mk“ од 11 мај 2016 официјално се споиле во една компанија. Одлуката била донесена на Собранието на акционери одржано на 17 јуни 2015 година, со прифаќање на Спогодбата за присоединување. Фирмите „One mk“ и „Blizoo mk“ од 11 мај 2016 престанале да постојат како правни лица, а сите вработени, како и целокупниот имот и обврски биле преземени од „Vip Македонија“. На 3 септември 2016 година, „Vip Македонија“ најавил дека компанијата ги згаснува двата продуктни бренда „One“ и „Blizoo“ и вовела еден бренд - „Vip“, (подоцна променет во one.Vip) под чија капа компанијата продолжила да го нуди целото свое портфолио на услуги наменети за приватни и деловни корисници.
Во следниот период, компанијата се ребрендираше во А1 Македонија.
Стојан и сестра му Проја

Стојан и сестра му Проја — македонска епска народна песна.
1 Содржина
Додека владее голема сиромаштија и глад, Стојан не може да ги храни своите девет машки деца и се обраќа за помош кај својата богата сестра Проја. Наместо да му даде храна, таа го советува да го пречека караванот и да помогне во носењето на товарот, убедувајќи го дека ќе му дадат дел од храната која ја пренесува караванот. Стојан ја завршува работата, но не добива ништо. Затоа, тој оди кај реката Ситница, полни вреќа со песок и им дава на децата да јадат. Од песокот, децата умираат, а тој заминува во ајдуци.
Камион

Камион — моторно возило наменето за превоз на товар. Камионите се разликуваат значително меѓу себе, во зависност од големината, моќта на моторот и градбата. Помалите камиони се слични на автомобилите, а комерцијалните камиони имаат различна намена и се среќаваат под различни имиња, како: шлепер, миксер, кипер итн.
Општина Житоше

Општина Житоше — поранешна рурална општина во Македонија, создадена во 1996 година, а престанала да постои со законот за територијална поделба на Македонија од 2004 година, кога била припоена на Општина Долнени. Седиште на општината било селото Житоше.
1 Демографија
На пописот од 2002 година, општина Житоше имала 2.128 жители, а според пописот од 2021 општината би имала 1.932 жители:
2002, 2021
НАРОД, број, %, број, %
ВКУПНО, 2.128, 100, 1.932, 100
Македонци, 174, 8.18, 109, 5.64
Албанци, 1.158, 54.42, 1.284, 66.46
Турци, 17, 0.8, 13, 0.67
Роми, 6, 0.28, 0, 0
Власи, 0, 0, 0, 0
Срби, 5, 0.23, 3, 0.16
Бошњаци, 747, 35.1, 469, 24.28
останати, 21, 0.99, 0, 0
лица без податоци, /, /, 54, 2.8
2 Населени места
Во Општина Житоше спаѓаат следниве села: Локвени, Подвис и Житоше.
ВКУПНО, Македонци, Албанци, Турци, Роми, Власи, Срби, Бошњаци, Други, Лица за кои податоците се преземени од административни извори
Општина Житоше, 1.932, 109, 1.284, 13, -, -, 3, 469, -, 54
Житоше, 1.690, 1, 1.280, 10, -, -, 3, 354, -, 42
Локвени, 144, 11, 4, 3, -, -, -, 115, -, 11
Подвис, 98, 97, -, -, -, -, -, -, -, 1
3 Поврзано
* Општина Долнени
* Општини во Македонија
* Житоше
Трејси МекГрејди

Трејси Ламар МекГрејди џуниор(роден на 24 мај 1979) е поранешен американски кошаркар, кој играл 17 сезони во НБА. МекГрејди е седумкратен НБА Ол стар учесник, седумпати избран во Ол-НБА тимовите, двапати бил најдобар стрелец во НБА, и еднаш добитник на наградата за играч кој најмногу напредувал.
Чауш

Чауш, чавуш или чаус (од |çavuş / ota, „гласник“), арапски 'shawish, شاويش', (од старотуркиски ''chabush'' или ''chawush'', „личност која дава наредба“) — османлиска титула која се користела за две посебни војнички професии кои се разликувале според рангот на офицерот во Отоманското Царство. Чаушот имал ранг веднаш под агата и кетудата, а исто така терминот се користел и за членовите на специјализираната единица чауши која се состоела од комбинирана коњаница и пешадија што служиле на Царскиот совет (како во Отомански Египет).
Чаушбашијата бил еден вид асистент (или заменик) на големиот везир и се занимавал со безбедносни прашања, ги придружувал амбасадорите при нивната посета на везирот и исто така ги разгледувал петициите доставени до Советот, имал право да ги води состаноците на советот, кога големиот везир не бил присутен.
Сенка

Сенка е темна површина која се создава така што светлината од некој светлосен извор е блокирана од страна на некој непроѕирен предмет. Сенката го покрива целиот тридимензионален простор зад предметот кој ја блокира светлината, иако одразот што сенката го прави на површината е дводимензионален.
1 Сенката како мотив во уметноста и во популарната култура
* „Сенка“ — песна на полската поетеса Вислава Шимборска.* „Сенка“ (полски: ''Cien'') — полски филм од 1956 година, во режија на Јежи Кавалерович.* „Сенки“ (англиски: ''Shadows'') — македонски филм од 2007 година, во режија на Милчо Манчевски.* „Сенките се поинакви“ (српски: ''Сенке су другачије'') — песна на српската рок-група Идоли.* „Сенки и високи дрва“ (англиски: ''Shadows And Tall Trees'') — песна на ирската рок-група Ју Ту (''U2'') од 1981 година.* „Во сенките“ (англиски: ''In The Shadows'') — песна на британската музичка група Кабаре Волтер (''Cabaret Voltaire'') од 1983 година.* „Паѓаат сенките“ (англиски: ''Shadows Fall'') — песна на британската рок-група Корал (''The Coral'') од 2002 година.* „Во сенка“ (српски: ''У сенци'') — песна на македонската рок-група Леб и сол од 1978 година.* „Сенки и светлина“ (англиски: ''Shadows And Light'') — песна на канадската поп-музичарка Џони Мичел (''Joni Mitchell'') од 1975 година.* „Сенки“ (англиски: ''Shadows'') — песна на британската рок-група Прем (''Pram'') од 1995 година.* „Сенки во дождот“ (англиски: ''Shadows In The Rain'') — песна на британскиот рок-музичар Стинг од 1985 година.* „Игра на сенките“ (англиски: ''Shadowplay'') — песна на британската рок-група Џој дивижн (''Joy Division'') од 1979 година.
Фрустрираност

Во психологијата, фрустрираноста е вообичаен емоционален одговор на спротивставувањето, поврзан со гневот, вознемиреноста и разочарувањето. Фрустрираноста произлегува од воочениот отпор кон исполнувањето на волјата или целта на поединецот и веројатно ќе се зголеми кога некоја волја или цел ќе биде одбиена или блокирана. Постојат два вида фрустрираност: внатрешна и надворешна. Внатрешната фрустрираност може да произлезе од предизвици во исполнувањето на личните цели, желби, инстинктивни погони и потреби или да се справува со согледаните недостатоци, како што е недостаток на доверба или страв од социјални ситуации. Конфликтот, како на пример кога некој има конкурентни цели што се мешаат едни со други, исто така може да биде внатрешен извор на фрустрираност или вознемиреност и може да создаде когнитивна дисонанца. Надворешните причини за фрустрираност вклучуваат услови надвор од контролата на поединецот, како физички блокада на патот, тешка задача или перцепција за трошење време. Постојат повеќе начини на кои поединците се справуваат со фрустрираност, како што се пасивно-агресивно однесување, гнев или насилство, иако фрустрираноста може да предизвика и позитивни процеси преку засилен напор и настојување. Овој широк спектар на потенцијални исходи го отежнува идентификувањето на првичната причина(и) на фрустрираноста, бидејќи одговорите може да бидат индиректни. Сепак, повеќе директен и вообичаен одговор е склоност кон агресија.
1 Причини
Фрустрираноста потекнува од чувство на несигурност и небездедност што произлегува од чувство на неможност за исполнување на потребите. Доколку се блокираат потребите на една личност, веројатно ќе се појави нелагодност и фрустрираност. Кога овие потреби постојано се игнорираат или незадоволни, најверојатно ќе следи гнев, депресија, губење на самодовербата, вознемиреност, агресија и понекогаш насилство. Потребите можат да бидат блокирани на два различни начина; внатрешно и надворешно. Внатрешното блокирање се случува во умот на поединецот, или преку недостаток на способност, доверба, спротивставени цели и желби и / или стравови. Надворешно блокирање се случува на поединец надвор од нивната контрола, како што се физички блокади на патиштата, тешки задачи или забележано изгубено на време.
Некои луѓе се предиспонирани кон чувства на фрустрираност, индексирани во однос на темпераментот (фрустрираност), во адолесценцијата и невротизмот во зрелоста. Темпераментната фрустрираност е поврзана со перцептивни промени, вклучително и промени во забележената привлечност во врска.
2 Поврзано
* Хипотеза за фрустрираност-агресија
* Бес
* Агресија
* Разочарување
* Депресија
Меѓучин (филм од 1924)

Меѓучин (француски: ''Entr'acte'') - француски дадаистички филм од 1924 година, во режија на Рене Клер, кој е автор и на сценариото, заедно со Франсис Пикабија. Главните улоги ги играат: Франсис Пикабија, Ерик Сати, Мен Реј, Рене Клер, Жан Берлан, Инге Фрис итн. Музиката е дело на Ерик Сати. Филмот бил премиерно прикажан како меѓучин на балетот ''Relâche''. Во 1974 година, филмот бил прикажан на Канскиот филмски фестивал.
1 Синопсис
На почетокот од филмот, двајца мажи (Сати и Пикабија) полнат топ на врвот од една зграда. Оригинално, оваа сцена била прикажувана веднаш по малата овертура на балетот и пред кревањето на завесата. Потоа, повеќепати се прикажува балерина додека игра. Во продолжение, еден ловец, качен на врвот од една зграда, нишани кон јајце што се ниша, но него го убива друг човек. Ковчегот на убиениот го пренесуваат во кочија што ја влече камила, а погребната поворка ја сочинува поголем број мажи и жени кои скокаат следејќи ја кочијата. Меѓутоа, кочијата се откачува и продолжува неконтролирано да се движи по улиците, а луѓето трчаат по неа. Најпосле, ковчегот испаѓа од кочијата и тогаш пристигнуваат луѓето. Во тој миг се отвора капакот на ковчегот и од него излегува еден магионичар кој со волшебно стапче прави да исчезнат ковчегот, учесниците во погребната поворка и самиот тој.
Денс-поп

Денс-поп (На англиски: Dance-pop) — стил на електронска музика за танцување и секундарна форма на поп-музика која се развила од диско, скоро во 1981 година, и која ги споила своите танци со поп и тажен ритам. Познати се и по овој жанр, многу уметници, меѓу кои и Мајкл Џексон и Мадона, а најпознатата песна е „Bille Jean“ изведена од Мајкл Џексон во 1983 година, а од тогаш Боб е познат по танцување.
Слободанка Алексова

Слободанка Алексова – македонска политичарка која е потпретседателка на Унијата на Жени на ВМРО-ДПМНЕ. Истовремено има професионална кариера и е дел од менаџмент на меѓународна компанија.
Алексовска во текот на професионалното и политичкото искуство има значаен придонес за намалување на невработеноста и учество на жените на пазарот на труд, како и јакнење на економската позиција на жените.
Алексовска е доктор по правни науки на Apollos University USA, а политичкото ускуство го стекнала од млада, преку УМС на ВМРО-ДПМНЕ. Претседателка била и на Републичката Комисија за труд и социјална Комисија 2018-2019 г. Како и член на Global Women Leaders платформата.
1 Наводи
Његошев мавзолеј

Његошев мавзолеј се наоѓа во националниот парк Ловќен, на Езерскиот Врв (1.657 m), втор по височина врв на планината Ловќен. Посветен му е на Петар II Петровиќ - Његош. Подигнат е по замисла на хрватскиот вајар Иван Мештровиќ. Од Цетиње до мавзолејот води асфалтен пат во должина од 21 км.
До мавзолејот водат скали со 461 скалило, кои проаѓаат низ тунел пробиен во масивот на Ловќен.
Мавзолејот е подигнат на место на кое претходно се наоѓала капела – Његошевата заветна црква која околу 1845 година за време на животот ја подигнал Његош во слава на Свети Петар Цетињски, со желба да биде погребан во неа. Црквата е гранатирана во двете светски војни за да конечно биде срушена во 1974 година, и покрај спротивставувањето на Митрополијата и православните верници, и на нејзиното место е подигнат денешниот мавзолеј.
1 Историја
1.1 Стара капела - Његошевата заветна црква
Старата капела, Његошевата заветна црква се наоѓала на Езерскиот Врв, на планината Ловќен. Црквата-капела, посветена на Свети Петар Цетињски, ја подигнал по своја замисла Петар II Петровиќ - Његош, во 1845 година, со желба да биде погребан во неа. Поради стравот дека Турците би можеле да го осквернават гробот, Његош сепак бил погребан во Цетињскиот манастир, за да на 27 август 1855 година неговите коски бидат пренесени на Ловќен. Аманетот во неа и да почива го исполнил кнезот Данило, изнесувајќи ги со највидните Црногорци Његошевите посмртни остатоци на Езерскиот Врв.
Езерскиот Врв бил мета прво на Турците, а потоа и во текот на Првата светска војна, кога во 1916 година австроунгарската војска ја срамнила капеличката до земја, бомбардирајќи ја од Бококоторскиот Залив. По војната црквата е обновена и повторно е осветена на 12 септември 1925 година. Капелата е срушена во 1972 година, за да на нејзиното место во 1974 година биде подигнат денешниот Његошев мавзолеј.
1.2 Изградба на мавзолејот
2 Поврзано
* Народен музеј на Црна Гора
Список на археолошки наоѓалишта во Пехчевско

Ова е список на археолошките наоѓалишта во Пехчевско, односно на наоѓалиштата кои се наоѓаат на територијата на Општина Пехчево. Подредени се по азбучен редослед на населените места во или кај кои се наоѓаат. Списокот веројатно не е целосен.
Населено место, Општина, Име, Тип, Период
Негрево, Пехчево, Боро, населба, доцноантичко време
Грамади, населба, доцноантичко време
Калов Дол, населба, доцноантичко време
Панчарево, Пехчево, Бобиште, населба, римско време
Главица, могила, доцноантичко време
Градиште, градиште, доцноантичко време
Илина Црква, црква, среден век
Пехчево, Пехчево, Буковиќ, населба, доцноантичко време
Во Реката, рудник, доцноантичко време
Градиште - Манастириште, градиште, римско време
Манастир, црква, старохристијанско време
Рудиште - Раковец, рударска населба, доцноантичко време и среден век
Селиште, населба, доцноантичко време
Робово, Пехчево, Грамаѓе, населба, доцноантичко време
Ормање, населба, доцноантичко време
Умлена, Пехчево, Грамадна, населба, доцноантичко време
Могила, населба, доцноантичко време
Црник, Пехчево, Орниче, некропола-могили, римско време
Чифлик, Пехчево, Во Селото, гроб, старохристијанско време
Градиште, населба, железно време и среден век
Преслап, могила, римско време
Света Петка, црква, старохристијанско време
Скалата, црква, старохристијанско време
Тумба, могила, римско време
Дениса Илич

Дениса Илич (|Denise Ilitch, р. година во Детроит, Мичиген, САД) е македонско-американска стопанственичка, адвокатка и член на Одборот на управители на Мичигенскиот универзитет. Постоеле гласини дека Илич ќе била Демократскиот кандидат за Гувернер на Мичиген во 2010 година, откако таа присуствувала на состаноци во Белата Куќа. Подоцна таа ја одбила приликата за биде номинирана.
Кристофер Илич

Кристофер Пол Илич (|Christopher Paul Ilitch, р. година во Детроит, Мичиген, САД) е македонско-американски стопанственик. Тој е претседател и главен извршен директор на Илич Холдингз, приватна фирма со пријавени приходи од преку 2 милијарди американски долари. Преку Илич Холдингз, Илич е сопственик на Детроитските Ред Вингз во Националната хокеарска лига и Детроитските Тајгерс во Главната бејзбол лига. Тој дојде на чело на компанијата по смртта на неговиот татко, Мајк Илич, во 2017 година.
Оклопна тупаница

''Оклопна тупаница'' (изворно: ''Armored Fist)'' е видео игра развиена и објавена од „Novalogic“ за на личен сметач. Таа била проследена со „''Оклопна тупаница 2“ и „Оклопна тупаница 3“ .''
1 Начин на играње
''Оклопна тупаница'' е тенковска симулација и стратешка игра во која учествуваат вооружени сили од САД и СССР.
2 Прием
''Next Generation'' ја разгледал играта, оценувајќи ја четири ѕвезди од пет, и изјавил дека играта е „Шармантна забава со Студена војна“. Power Play биле разочарани од слабиот целосен визуелен дизајн на играта.
3 Прегледи
*''Computer Gaming World'' (јануари 1995)
*''MikroBitti'' - декември 1994 година
*''PC Games'' - декември 1994 година
*''PC Gamer'' - февруари 1995 година
Маријан Илич

Маријан Бајоф Илич (|Marian Bayoff Ilitch, р. год. во Диерборн, Мичиген, САД) — македонско-американска стопанственичка. Нејзиното богатство е проценето на 4-5 милијарди американски долари. Илич заедно со својот сопруг Мајк Илич е основач на Литл Цезарс Пица. Според Блумберг, таа е една од седумте најбогати жени во светот.
Ilitch Holdings, Inc.

Илич Холдингз (|Ilitch Holdings, Inc.) е американска фирма основана во 1999 година која им овозможува професионална и техничка поддршка на сите фирми во сопственост на Маријан Илич. Претпријатијата во нејзина сопственост ги вклучуваат: Литл Цезарс Пица, Детроитските Ред Вингз, Детроитските Тајгерс, Олимпија Ентертејнмент, Olympia Development, Олимпија Паркинг, Blue Line Food Service Distribution, Чемпион Фудс, 313 Presents, Литл Цезарс филантропската програма, Hockeytown Cafe итн. Фирмите-ќерки на Илич Холдингз раководат со детроитскиот театар Фокс, Градскиот театар, Комерика Паркот, DTE Energy Music Theatre, Мичигенскиот лотариски амфитеатар, Медоубрушкиот амфитеатар и Литл Цезарс арената.
Седиштето на Илич Холдингз е во театарот Фокс во Детроит, Мичиген, САД.
Семејството Илич ја има основано и добротворната организација „Илич“ која секоја година ги доделува ААА хокеарските стипендии „Литл Цезарс“.
Кристофер Илич, еден од седумте деца на Мајк и Маријан Илич, е претседател и главен извршен директор на Илич Холдингз. Тој е претседавач со добротворната организација „Илич“ и служи на одборите на неколку детроитски граѓански организации. Маријан Илич е претседавач со Илич Холдингз.
Утопија

Утопија — замислена заедница или општество што се одликува со посакувани или речиси совршени квалитети на нејзините членови. Изразот „утопија“ прв го употребил Томас Мор во неговата книга „Утопија“ од 1516 година, опишувајќи измислен остров во јужниот дел на Атлантскиот Океан во близина на брегот на Јужна Америка. Спротивен збор на „утопија“ е „дистопија“.
1 Поим
Поимот утопија се однесува на различни одлики што се однесуваат на економијата, владата и правдата, а чии методи и структура се разликуваат во зависност од идеологијата. Лиман Тауер Сарџент тврди дека природата на утопијата е противречна сама по себе зашто општествата не се хомогени, желбите на нивните членови се конфликтни и поради тоа не можат да се задоволат истовремено. Според Сарџент:
Постаојат социјалистички, капиталистички, монархистички, демократски, анархистички, еколошки, феминистички, патријархални, егалитарни, хиерархиски, расистички, левичарски, десничарски, реформистички... и многу други утопии... Утопизмот, според некои, е суштински за унапредување на човечката состојба. Но, ако се употреби погрешно, тој стануав опасен.
2 Утопијата како мотив во уметноста и во популарната култура
* „Утопија“ — песна на полската поетеса Вислава Шимборска.* „Утопија“ (''Utopia'') — албум на исландската музичарка Бјорк (''Björk'') од 2017 година.
Џон Битов (постариот)

Џон Битов (постариот) (роден како Лазар Никола Битов, |John Louis Nicholas Bitove Sr., во Торонто, Онтарио, Канада - во Торонто) бил македонско-канадски стопанственик и филантроп. Тој е награден со орден на Редот на Канада.
Неговите родители Никола и Вана се доселиле во 1919 г. од Габреш, Костурско.
Љупчо Наумовски

Љупчо Наумовски (исто така и |Louis или |Lou, р. 1957 година во Битола, НР Македонија) ― канадски претприемач македонска народност. До 2017, тој бил потпретседател и генерален директор на московската канцеларија на Кинрос Голд корпорацијата, која е најголемиот странски ископувач на злато во Русија. Наумовски бил на бордоот на Македонија 2025, а моментално служи на одборот на ЦЕСО.
Теа Ендрјус

Теа Ендрјус (|Thea Andrews, р. година во Торонто, Онтарио, Канада) е македонско-канадска новинарка и телевизиска водителка за спортски и естрадни вести. Таа исто така била водител на реалити шоуа и утрински програми. Меѓу октомври 2003 и ноември 2006 година, Ендрјус била водител за неколку ESPN емисии како „Ладна пица“ (2003-2005), „Доручек кај Черчил Даунс“ (2004-2006), „Доручек кај Пимлико“ (2004-2006), „ESPY шоу на црвениот тепих“ (2005-2006), „ESPN Холивуд“ (2005-2006) и „Спортот и Холивуд“ (2006). Таа известувала за трки со коњи, универзитетски натпревари по кошарка и американски фудбал. Во сабота навечер ја водела програмата „Телевизија за момци“ на TSN во примарниот термин, како и канадската верзија на „Готвење со љубов“. Ендрјус била известувач и водител на „Естрадата вечерва“ меѓу ноември 2006 и октомври 2009 година. Била прв водител на „Маестро Шеф Канада“, како и на натпреварот во кантри-пеење „Следната суперѕвезда“ на CMT. Меѓу јануари 2013 и јули 2015 година, Ендрјус ја водела емисијата „Инсајдер“.
Светозар Ристовски

Светозар Ристовски (р. год.) ― македонски филмски режисер кој живее во Канада. Својот прв филм го снимил во 2000 година под името „''Ловец''“ како краткометражен филм за психата на воен снајперист. Прв филм на англиски јазик му бил „''Драг господине Гејси''“ (2010) за американскиот сериски убиец Џон Вејн Гејси. Неговите филмови „''Илузија''“ и „''Лазар''“ имаат освоено бројни награди.
Јунаците од Калевала

Јунаците од Калевала (изворно: Heroes of Kalevala) е енигматска игра за мобилни уреди создадена од финската компанија за игри „10tons Ltd.“ Играта е мешавина на местење на плочк и градење на град, со добро прикажана приказна зад неа. Приказната е лабаво заснована на Калевала, националниот еп на Финска.
Јунаците од Калевала била објавени во 2010 година и работат за iOS, Android, Windows и други мобилни платформи. Тој користи механизам на местење на плочки и има над 140 рачно изработени нивоа.
1 Заплет
Играта започнува кога сушата ќе го погоди вашето село и селските старешини ќе ви кажат да патувате преку морето за да започнете нова колонија, во земјата на Калевала. Откако ќе ја пронајдете својата нова земја, мора да го одгледувате вашето село и да ги одржувате среќни вашите жители.
Играчот мора да собира парички за да изгради нови згради и украси на селото, со комплетирање на загатки. Кога сте заработиле одредена сума пари, привлекувате и јунаци кои ќе ви помогнат да го заштитите селото од злобната врана испратена да го запали вашето село.
Едвард Лир

Едвард Лир бил англиски уметник, илустратор и поет, познат по литературниот нон-сенс во поезијата и прозата. Ги поминува годините од младоста како цртач во Зоолошкото Друштво, а потоа како уметник на Британскиот Музеј. Во 1832 е вработен од благородникот Ерл од Дерби, за изработка на цртежи во боја на ретки птици и животни во неговата фарма на Ноусли Хол. Благородникот му овозможива на Едвард Лир да патува. Лир почнува да патува и да објавува патописни книги од своите патувања во Италија (1846), Албанија и Илирија (1851), Калабрија (1852) и Корзика (1870). Ја посетува исто така Светата Земја и Грција. Едвард Лир ја посетува Македонија во есента 1848 г, од 11-ти до 25 септември.
Список на археолошки наоѓалишта во Дојранско

Ова е список на археолошките наоѓалишта во Дојранско, односно на наоѓалиштата кои се наоѓаат на територијата на Општина Дојран, но не и оние во дојранскиот дел на денешната општина Кукуш во Егејска Македонија, од другата страна на државната граница.
Наоѓалиштата се подредени по азбучен редослед на населените места во или кај кои се наоѓаат. Списокот може да не е целосен.
Населено место, Општина, Име, Тип, Период
Николиќ, Дојран, Агизмо, сакрален објект, среден век
Гробишта, црква со некропола, среден век
Лагер - Стари Лозишта, населба, хеленистичко и доцноантичко време
Старо Село, црква и некропола, среден век
Црквиште, базилика, старохристијанско време
Нов Дојран, Дојран, Кај Училиштето, црква со некропола, среден век
Кула, утврдена населба, римско време
Манастир, населба и некропола, римско, доцноантичко и старохристијанско време
Манастир, црква со некропола, среден век
Топлец, бањи (терми), римско време
Црквиште, базилика, старохристијанско време
Червиканско Поле, депо на монети, хеленистичко време
Сретеново, Дојран, Мешино Брдо, населба, доцноантичко време
Фурка, Дојран, Аниште, населба и некропола, среден век
Деволски Мост, мост, среден век
Манастир, сакрален објект, среден век
Црвеница, населба, среден век
Црничани, Дојран, Атици, населба, неолитско време
Керамичлук, населба, доцноантичко време
Попови Трња, населба, римско време
Селско Гумно, сакрален објект, среден век
Чишмица, сакрален објект, среден век
Список на археолошки наоѓалишта во Пробиштипско

Ова е список на археолошките наоѓалишта во Пробиштипско, односно на наоѓалиштата кои се наоѓаат на територијата на Општина Пробиштип. Подредени се по азбучен редослед на населените места во или кај кои се наоѓаат. Списокот веројатно не е целосен.
Населено место, Општина, Име, Тип, Период
Гајранци, Пробиштип, Калиште, населба, доцноантичко време
Горно Барбарево, Пробиштип, Грамада, градиште, доцноантичко време
Горни Стубол, Пробиштип, Трикладенец, населба, доцноантичко време
Гризилевци, Пробиштип, Долно Градиште, утврдување, доцноантичко време и среден век
Згури, населба, рудник и топилница, доцноантичко време
Златица - Плавица, рудник, римско време
Преслап, населба, доцноантичко време
Гујновци, Пробиштип, Црквиште, населба, некропола и црква, старохристијанско време и среден век
Добрево, Пробиштип, Манастир, некропола, доцноантичко време
Пешула, градиште, доцноантичко време
Дренак, Пробиштип, Бурилчевски Рид, населба, доцноримско време
Градиште, опидум, доцноантичко време
Мијалница, населба и некропола, римско и доцноантичко време
Древено, Пробиштип, Пешник, населба, доцноантичко време
Зеленград, Пробиштип, Воденичиште, топилница, римско време
Јарапечка Нива, населба, римско време
Самарска Чука - Градиште, утврдена населба, доцноантичко време
Злетово, Пробиштип, Баочар, утврдување, римско и доцноантичко време
Долна Марена, населба, доцноантичко време
Сува Долина, наоди, палеолитско време
Туралевци, утврдена населба и некропола, доцноантичко време
Јамиште, Пробиштип, Во Селото, рударски јами, римско време
Гарваница, населба, доцноримско време
Куково, Пробиштип, Грамадиште, населба и некропола, доцноантичко време
Мошевица, населба, доцноантичко време
Лезово, Пробиштип, Градиште, градиште, доцноантичко време
Колиби, населба, доцноантичко време
Орлов Камен, населба, доцноантичко време
Лесново, Пробиштип, Градиште, градиште, доцноантичко време
Петршино, Пробиштип, Под Селото, некропола, римско време
Пишица, Пробиштип, Жгандово, населба, доцноантичко време
Плешенци, Пробиштип, Градиште, утврдена населба и црква, доцноантичко; старохристијанско време
Ратавица, Пробиштип, Во Селото, населба, неолитско време
Градиште, опидум, доцноантичко време
Долно Градиште, некропола, доцноантичко време
Стрмош, Пробиштип, Преслап, црква, старохристијанско време
Трипатанци, Пробиштип, Селиште, населба, среден вен
Трооло, Пробиштип, Во Селото, населба, доцноантичко време
Св. Спас, некропола, доцноантичко време
Шталковица, Пробиштип, Бели Брегови, некропола, доцноантичко време
Градиште, градиште и могили, доцноантичко време
Стари Град, утврдување, доцноантичко време и среден век
Street Fighter

''Street Fighter'' (Japanese: ストリートファイター, Hepburn: ''Sutorīto Faitā'') најчесто кратенка како SF или ス ト (Суто), е борбена видеоигра развиена и објавена од Capcom. Првиот натпревар од серијата бил објавен во 1987 година, проследено со пет други главни игри во серија, разни спин-оф и кросовери и бројни настапи во разни други медиуми. Нејзиното најпродавано издание е Street Fighter II од 1991 година, заслужнао за воспоставување на многу од конвенциите на борбениот жанр еден-на-еден.
Street Fighter е една од највисоките бруто-франшизи за видео игри на сите времиња и служи како една од предводниците на сериите на Capcom со вкупна продажба на 44 милиони единици низ целиот свет од 31 декември 2019 година.
Темните тајни на Африка

''Темните тајни на Африка'' (изворно: ''Dark Secrets of Africa'') е видео-игра со акција од 1999 година, развиена од германското студио New Generation Software и објавено од Magic Bytes за Windows. Била издадена на 18 август 1999 година.
Играта го гледа историчарот Хауард Хок кој се придружува на Мардук и следбениците на Анубис во нивната борба против следбениците на Азаг-Тот.
Gamezone почувствувал дека насловот имал уживачко играње. Absolute Games им дале посебни пофалби на посебните ефекти.
Спиро Црне и Ќучук Сулејман

Спиро Црне и Ќучук Сулејман — македонска епска народна песна.
1 Содржина
Ќучук Сулејман ја собира дружината за насилно да собере пари во селата Смолани и Царевиќ, како и од чорбаџиите од Прилеп, а со намера да изради кула во селото Долнени. Тогаш, Аџи Цано од Прилеп го повикува Спиро Црне, му дава пари и оружје и го испраќа во селото Царевиќ. Спиро Црне ја собира дружината и во планината над селото Царевиќ му поставува заседа на Ќучук Сулејман. Во борбата, Ќучук Сулејман е ранет и го моли Спиро Црне да му го поштеди животот, но Спиро Црне му ја сече главата и ја разбива неговата чета.
Малина мома и Гоце Делчев

Малина мома и Гоце Делчев - македонска епска народна песна.
1 Содржина
Гоце Делчев ја повикува Малина да дојде на планината Круша во близината на Кукуш. Тој ѝ дава пари за да купи свила во Кукуш, наменета за изработка на знаме за неговата чета. Кога Малина ја купува свилата, на бегот му кажува дека ќе шие фустан и дека парите ѝ ги испратил братот од САД. Потоа, таа оди во Солун и наоѓа кројач кој тајно го изработува знамето, а потоа оди кај Гоце Делчев на планината Круша. Таму го развиваат знамето на кое е извезена паролата „Смрт или слобода на Македонија“, а четата прославува. Гоце Делчев ѝ кажува на Малина да се врати во Кукуш и да им каже на неговите родители дека тој се бори за Македонија.
Заплакало е Мариово

Заплакало е Мариово — македонска епска народна песна.
1 Содржина
Мариово го повикува Ѓорѓи Сугарев за да го заштити од грчките шпиони. Сугарев пристигнува со дружината, но Лигушот го предава и неговата чета е опколена од турската војска кај Параловските ливади. Тогаш започнува борба меѓу четата на Сугарев и турската војска при што се убиени Сугарев и повеќе негови борци.
Замбези (регион)

Замбези е еден од 14-те административни региони на Намибија. Регионот се наоѓа во североисточниот дел на Намибија и скоро се совпаѓа со Капривскиот појас. Административен центар на регионот е Катима Мулило. Името потекнува од реката Замбези. До 2013 година името на регионот бил „Каприви“.
1 Преименување
Во август 2013 година, по препорака на владина комисија, регионот Каприви требало да се преименува во регион Замбези во обид да се избришат колонијални административни имиња.
2 Административна поделба
Регионот е составен од осум единици:
* Јудеја Лјаболома
* Кабе Север
* Кабе Југ
* Катима Мулило Рурал
* Катима Мулило Урбан
* Конгола
* Линјанти
* Сибинда
3 Географија
Регионот се наоѓа во тропска област, со високи температури и врнежи во периодот од декември до март. Ова е највлажен регион во Намибија. Областа е составена од мочурливи предели, рамнини и долини.
Покрај реката Замбези, во регионот се наоѓаат и реките Куандо и Квандо, кои пак ја формираат границата со Боцвата. Најголем град/ населено место во регионот е Катима Мулило, но има и голем дел на села кои гравитираат околу градот.
4 Демографија
Во регионот живеат над 90.000 жители, или 4 проценти од населението на Намибија. Голем дел од населението се занимаваат со земјоделство и сточарство. Невработеноста во регионот е 28.0%. Регионот има 102 училишта со вкупно 39,808 ученици.
Херерски јазик

Херерскиот (''Otjiherero''), или познат и како хереро, е банту-јазик, дел од семејството на нигер-конгоански јазици. Јазикот е мајчин јазик на Херерите и Мбандерците во Намибија и Боцвана, како и мал дел во Ангола. Според податоците од 2014 година имало околу 211.700 говорници на херерскиот.
1 Распространетост
Херерскиот се зборува во јазичната зона Херероленд, зона која се наоѓа во регионот Омахеке. Химбанците, кои се сродни со Херерците, зборуваат на химбански дијалект, кој е многу сличен со херерскиот. Во главниот град на Намибија, Виндхук, има голем број Херерци.
2 Фонологија
2.1 Согласки
, Двоусни, Уснени, Забни, Венечни, Преднонепчени, Заднонепчени, Гласилни
Експлозивни, рамни, p, t̪, t, k
предносовки, ᵐb, ⁿd̪, ⁿd, ᵑɡ
Струјни, рамни, (f), θ, (s), h
безвучни, v, ð
Слеани, рамни, tʃ
предносовки, ⁿdʒ
Вевни, r
Носни, m, n̪, n, ɲ
Приближни, w, (l), j
Гласовите /f s l/ не е херерски, и се наоѓаат само во позајмени зборови.
2.2 Самогласки
, Предни, Централни, Задни
Затворени, i iː, u uː
Средни, ɛ ɛː, ɔ ɔː
Отворени, ɑ ɑː
3 Писмо
Пред доаѓањето на христијанските мисионери, особено Готлиб Вихе, јазикот не бил пишан. Мисионерите создале писмо за пишување на херерскиот базирајќи се на латиницата. Првично голем број христијански дела бил преведени на херерски.
4 Образование
Јазикот се изучува во намибиските училишта, како мајчин јазик или како втор јазик. Вклучен е како главен материјал при Универзитетот на Намибија. Јазикот се користи на Намибиското Национално Радио.
Космичко семејство

''Космичко семејство'' (изворно: ''Cosmic Family'') е авантуристичка видео игра развиена од Ubisoft Барселона и објавена од Ubisoft за на Wii. Оваа игра е насочена кон помладите деца, и делува како интерактивна турнеја на бродот на космичкото семејство каде играчите имаат шанса да комуницираат со самото семејство преку 15 мали-игри.
1 Играње
Во играта, има вкупно пет ката на вселенскиот брод. Ликовите имаат гласови од глумци и ги водат играчите заедно, при што повеќето предизвици се дизајнирани за деца. Луѓето и предметите се и интерактивни, а со кликнување на нив ќе се активираат мали сцени и клипови. Контролите се засноваат на игри со авантуристички точки и кликнување, при што покажувачот на Wii се користи за движење наоколу и за избирање на различни делови од бродот. Исто така, постојат различни видови на загатки, како да ги ставате сите парчиња од скршена вазна назад на вистинското место или да ги обоите сликите. Како резултат на победување во малите-игри, играчот добива цветни педали. Успешно кликнување на вистинските објекти ќе отклучи нови нивоа на семејната ракета.
2 Развој
Ubisoft првично го објавил „Космичко семејство“ за Microsoft Windows во 90-тите години, пред да го пренесе на Wii во 2007 година.
Низ Петлец идат трима војводи

Низ Петлец идат трима војводи — македонска епска народна песна.
1 Содржина
Во Русиново пристигнуваат Дамјан Груев, Атанас Карчев и Санде Китанов, заедно со комитите. Тројцата војводи се сместуваат во куќата на чорбаџијата Димо, но шпионите ги предаваат и набргу селото е опколено од турската војска. На почетокот на борбата се убиени Димо и неговата сопруга, а при повлекувањето на комитите е убиен војводата Китанов. Исто така, Груев е ранет и тој ги повикува комитите да се повлечат, но војводата Карчев одбива да го остави. Така, тие двајца погинуваат во борбата против турската војска.
Тетралогија на Фало

Тетралогија на Фало е вроденa мана на срцето. Симптомите при раѓањето може да варираат од никакви до сериозни. Подоцна се јавуваат типични епизоди на синкасто обојување на кожата, познато како цијаноза.
Обично, причинителот не е познат. Ризични фактори вклучуваат мајки кои употребуваат алкохол, имаат дијабетес, имаат над 40 години, или добиле рубеола за време на бременоста. Исто така може да биде поврзана со Даунов синдром. Класично постојат четири мани:
* пулмонарна стеноза
* вентрикуларен септалнa мана
* десно вентрикуларна хипертрофија
* декстропозиција на аортата
Спасители во Австралија

Спасители во Австралија (|The Rescuers Down Under) е американски цртан филм од 1990 година, произведен од Волт дизни фичер анимејшон и објавено на 16 ноември 1990. Ова е 29-тиот долгометражен цртан филм изработен во продукцијата на „компанијата Волт Дизни“ и е продолжение на „Спасители“ од 1977 година.
Во филмот, Бернард и Бјанка патуваат во австралиската дивина за да спасат младо момче по име Коди од злобен ловокрадец кој сака да зароби загрозен златен орел за пари. Филмот е режиран од Хендел Бутој и Мајк Габриел, а напишан од Џим Кокс, Кери Киркпатрик, Бајрон Симпсон и Џо Ранфт. Боб Њухарт и Ева Габор (во нејзината последна филмска улога) ги повторуваат своите улоги како Бернард и Бјанка, соодветно, со Џон Кенди, Тристан Роџерс, Адам Рајен, Вејн Робсон и Џорџ Ц. Скот во споредни улоги.
До средината на 1980-тите, „Спасувачите“ станале едно од најуспешните анимирани изданија на Дизни. Под новиот менаџмент на Мајкл Ајснер и Џефри Каценберг, било одобрено долгометражно продолжение, што го прави првото анимирано филмско продолжение објавено во кино-салите од студиото. По нивните должности во „Оливер и компанија“ (1988), аниматорите Бутој и Габриел биле регрутирани да го режираат продолжението. Истражувачките патувања во Австралија обезбедиле инспирација за дизајните на позадината. Филмот, исто така, го означил целосното користење на Системот за компјутерска анимација (CAPS), станувајќи првиот долгометражен филм кој е целосно дигитално креиран. Софтверот им овозможил на уметниците дигитално да ги исцртуваат цртежите на аниматорите со мастило и боја, а потоа да ги компонираат дигиталните ќелии врз скенираната позадинска уметност.
„Спасители од Австралија“ бил објавен во кината на 16 ноември 1990 година, добил позитивни критики од критичарите. Сепак, не постигнал добри резултати на кино благајните и заработил 47,4 милиони долари низ целиот свет.
Colony 28

''Colony 28'' (|Колонија 28) — научнофантастична платформска игра од 1997 година, развиена од Napoleon Games и објавена од JRC Interactive.
1 Производство
Играта била развиена од екипа наречеа 5-та Димензија, предводена од Мартин Матејка. За време на развојот, Матејка се запознал со Јиндрих Рохлик, а 5-та Димензија им се придружила на Napoleon Games на Рохлик. Napoleon Games ја завршиле играта во 1997 година.
2 Играње
''Колонија 28'' е комбинација на 2D акциона игра и авантуристичка игра. Играта е играна како странично поместувачка платформска игра. Играчот контролира борбен робот и пука непријатели кои се обидуваат да го уништат. Постојат повеќе задачи што играчот треба да ги исполни на секое ниво. Откако ќе ги завршат задачите, преминуваат на следното ниво. ''Колонија 28'' е инспирирана од игри како „''Друг свет''“ (Another World) и „''Назаден миг''“ (Flashback).
3 Приказна
Земјата била нападната од вонземјани во 2018 година. Човештвото било поробено, а на Земјата и било дадено името Колонија 28. Луѓето се претворани во послушни андроиди кои работат за вонземјаните. Протагонистот на играта е исто така заробен и претворен во киборг. Тој ги зачувува своите спомени како резултат на дефект. Потоа се свртува против вонземјаните и му помага на човековиот отпор.
4 Прием
Играта добила претежно потврдни одзиви.
Петр Булир од „Level“ дал на играта резултат од 60%. Тој изјавил дека играта е слична на „Назаден миг“. Тој забележал голема тешкотија во играта. Булир ја пофалил атмосферата и музиката на играта, но бил критичен за нејзините анимации и графика. Тој, исто така, ја пофалил приказната, особено нејзиниот крај.
Динотопија (видеоигра)

''Dinotopia'' (|Динотопија) — авантуристичка игра од 1996 г. за на личен сметач што работи на MS-DOS.
1 Играње
''Динотопија'' прикажува млад човек, кој ја бара својата сестра во земјата каде што живеат заедно луѓето и диносаурусите.
2 Прием
''Next Generation'' ја разгледал верзијата на играта за на личен сметач, оценувајќи ја со три ѕвезди од пет, и изјавил дека „Сето кажано, ова е само малку над просечен авантуристички наслов. Приказната не е ништо посебно, а загатките нема да бидат сериозен предизвик за навлезените играчи. Би се направило голема лесна авантура, да се игра со деца“.
3 Прегледи
*''PC Gamer'' том 3 бр. 6 (јуни 1996 година)
*''Entertainment Weekly'' (5 април 1996 година)
*''Computer Gaming World'' (септември, 1996)
Аполо 18: Месечевите мисии

''Аполо 18: Месечевите мисии'' (изворно: ''Apollo 18: The Moon Missions'') е симулациска игра развиена од студиото AIM Software од САД и објавена од Project Two Interactive на 31 март 1999 година за на Windows.
Приказните на играта се поставени на два дискови: длабок-видео насочувачки диск, и симулациска обука во вселенскиот центар Џонсон. Играчите учат соодветни команди и секвенца, а потоа го применуваат ова на Аполо 18 за да обезбедат успешно лансирање.
Додека Аполо 18 е фиктивна мисија, играта се заснова на вистинските настани што довеле до слетување на Месечината во 1969 година.
IGN сметале дека играта на крај оставила чувства на здодевност и фрустрираност. Gamesmania му дале на насловот рејтинг од 20%, додека PC Joker и дал 19%. GamePro го критикувал спартанскиот прирачник со 200 страници.
Приморска Бановина

Приморска Бановина — административно територијална единица (бановина) во рамките на Кралството Југославија од 1929 до 1939 годдина, кога со договорот помеѓу Цветковиќ и Мачек се споила со Савската Бановина и други помали територии, создавајќи ја Хрватската Бановина. Се наоѓала на западниот дел на земјата, земајќи го поголемиот дел од приморјето. Главниот град бил Сплит. Денес на таа територија се наоѓаат Хрватска и Босна и Херцеговина.
На чело на бановината бил бан, именуван од кралот, по предлог од Министерскиот совет, со мандат од 4 години. Оваа бановина зафаќала површина од 19563 км<sup>2</sup>.